CELEX: 32015R2334
Language: sl
Date: 2015-12-14 00:00:00
Title: Izvedbena uredba Komisije (EU) 2015/2334 z dne 14. decembra 2015 o odprtju zasebnega skladiščenja za prašičje meso in vnaprejšnji določitvi zneska pomoči

15.12.2015   
            
            
               SL
            
            
               Uradni list Evropske unije
            
            
               L 329/10
            
         IZVEDBENA UREDBA KOMISIJE (EU) 2015/2334
   z dne 14. decembra 2015
   o odprtju zasebnega skladiščenja za prašičje meso in vnaprejšnji določitvi zneska pomoči
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 18(2), člena 20(c), (k), (l), (m) in (n) ter člena 223(3)(c) Uredbe,
   ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (2) ter zlasti člena 4(2) Uredbe,
   ob upoštevanju naslednjega:
   
               (1)
            
            
               Točka (h) prvega odstavka člena 17 Uredbe (EU) št. 1308/2013 določa možnost dodelitve pomoči za zasebno skladiščenje prašičjega mesa.
            
         
               (2)
            
            
               Razmere v sektorju prašičereje v Uniji so se v letih 2014 in 2015 poslabšale. Zaradi posebnosti trga prašičjega mesa, v katerem se je rejski sektor zapoznelo prilagodil zmanjšanemu povpraševanju po prašičih za zakol, se je prašičereja Unije povečala, medtem ko so se dobri izvozni rezultati močno zmanjšali zaradi izgube Rusije kot izvoznega trga. Posledično se trg trenutno sooča s stalnim pritiskom na cene, ki presega tistega v običajnih cikličnih obdobjih. Povprečne zabeležene tržne cene v Uniji so bile od srede avgusta 2015 pod referenčnim pragom iz točke (f) člena 7(1) Uredbe (EU) št. 1308/2013 in imajo močen negativen učinek na marže v sektorju prašičereje. Dolgotrajne težke tržne razmere ogrožajo finančno stabilnost številnih kmetij. Zdi se, da je za ponovno vzpostavitev tržnega ravnotežja in zvišanje cen potreben začasen umik prašičjega mesa s trga. Zato je primerno, da se dodeli pomoč za zasebno skladiščenje prašičjega mesa in vnaprej določi znesek pomoči.
            
         
               (3)
            
            
               Uredba Komisije (ES) št. 826/2008 (3) določa skupna pravila za izvajanje sheme pomoči za zasebno skladiščenje.
            
         
               (4)
            
            
               V skladu s členom 6 Uredbe (ES) št. 826/2008 se vnaprej določena pomoč dodeli v skladu s podrobnimi pravili in pogoji iz poglavja III navedene uredbe.
            
         
               (5)
            
            
               Za lažje upravljanje ukrepa bi morali biti proizvodi iz prašičjega mesa razvrščeni v kategorije, in sicer glede na podobno raven stroškov skladiščenja.
            
         
               (6)
            
            
               Zaradi potrebe, da se gospodarskim subjektom zagotovijo enake možnosti, bi bilo treba omogočiti vložitev zahtevkov za pomoč za zasebno skladiščenje proizvodov iz prašičjega mesa iz kategorij, upravičenih do pomoči, od 4. januarja 2016.
            
         
               (7)
            
            
               Za olajšanje upravnega in nadzornega dela pri sklepanju pogodb bi bilo treba določiti najmanjše količine proizvodov, ki jih zajema posamezni zahtevek.
            
         
               (8)
            
            
               Treba bi bilo določiti varščino in tako zagotoviti, da bodo gospodarski subjekti izpolnili svoje pogodbene obveznosti in bo imel ukrep želeni učinek na trgu.
            
         
               (9)
            
            
               Izvoz proizvodov iz prašičjega mesa prispeva k ponovni vzpostavitvi ravnotežja na trgu. Zato bi bilo treba člen 28(3) Uredbe (ES) št. 826/2008 uporabljati, kadar se obdobje skladiščenja skrajša in če so proizvodi, odpremljeni iz skladišča, namenjeni za izvoz. V skladu z navedenim členom bi bilo treba določiti dnevne zneske za zmanjšanje zneska pomoči.
            
         
               (10)
            
            
               Za namene uporabe prvega pododstavka člena 28(3) Uredbe (ES) št. 826/2008 ter zaradi skladnosti in jasnosti za gospodarske subjekte je treba navedeno dvomesečno obdobje izraziti v dnevih.
            
         
               (11)
            
            
               Člen 35 Uredbe (ES) št. 826/2008 določa podatke, ki jih morajo države članice sporočati Komisiji. Primerno je določiti nekatera posebna pravila o pogostnosti uradnih obvestil o količinah, za katere je bil vložen zahtevek v skladu s to uredbo.
            
         
               (12)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Področje uporabe
   1.   Ta uredba določa pomoč za zasebno skladiščenje prašičjega mesa iz točke (h) prvega odstavka člena 17 Uredbe (EU) št. 1308/2013.
   2.   Seznam kategorij proizvodov, upravičenih do pomoči, in ustrezni zneski so določeni v Prilogi k tej uredbi.
   3.   Če s to uredbo ni drugače določeno, se uporablja Uredba (ES) št. 826/2008.
   Člen 2
   Vložitev zahtevkov
   1.   Od 4. januarja 2016 se lahko vložijo zahtevki za pomoč za zasebno skladiščenje proizvodov iz prašičjega mesa iz kategorij, upravičenih do pomoči, iz člena 1 te uredbe.
   2.   Zahtevki se nanašajo na obdobje skladiščenja 90, 120 in 150 dni.
   3.   Vsak zahtevek se nanaša le na eno od kategorij proizvodov iz Priloge in vsebuje navedbo ustrezne oznake KN znotraj kategorije.
   4.   Vsak zahtevek zajema najmanj količino 10 ton za izkoščene proizvode in 15 ton za druge proizvode.
   Člen 3
   Varščine
   Znesek varščine na tono proizvoda, ki se položi v skladu s členom 16(2)(i) Uredbe (ES) št. 826/2008, znaša 20 % zneska pomoči iz stolpcev 3, 4 in 5 preglednice v Prilogi k tej uredbi.
   Člen 4
   Odprema proizvoda, namenjenega za izvoz, iz skladišča
   1.   Za namen prvega pododstavka člena 28(3) Uredbe (ES) št. 826/2008 se zahteva iztek najkrajšega možnega obdobja skladiščenja 60 dni.
   2.   Za namene uporabe tretjega pododstavka člena 28(3) Uredbe (ES) št. 826/2008 so dnevni zneski tisti, ki so določeni v stolpcu 6 Priloge k tej uredbi.
   Člen 5
   Pogostnost uradnih obvestil o količinah iz zahtevkov
   Države članice dvakrat na teden obvestijo Komisijo o količinah, za katere so bili vloženi zahtevki za sklenitev pogodb, kot sledi:
   
               (a)
            
            
               vsak ponedeljek do 12:00 (po bruseljskem času) o količinah, za katere so bili vloženi zahtevki v četrtek in petek predhodnega tedna;
            
         
               (b)
            
            
               vsak četrtek do 12:00 (po bruseljskem času) o količinah, za katere so bili vloženi zahtevki v ponedeljek, torek in sredo istega tedna.
            
         Člen 6
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 346, 20.12.2013, str. 12.
   
      (3)  Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (UL L 223, 21.8.2008, str. 3).
   
      PRILOGA
      
                  Kategorije proizvodov
               
               
                  Proizvodi, za katere je dodeljena pomoč
               
               
                  Znesek pomoči za obdobje skladiščenja (EUR/tono)
               
               
                  Dnevni zneski (EUR/t/dan)
               
            
                  90 dni
               
               
                  120 dni
               
               
                  150 dni
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Kategorija 1
                  
               
            
                  ex 0203 11 10
               
               
                  polovice trupov brez prednjih nog, repov, ledvic, potrebušine in hrbtenjače (1)
                  
                  celi trupi živali do 20 kg
               
               
                  274
               
               
                  291
               
               
                  307
               
               
                  0,54
               
            
                  
                     Kategorija 2
                  
               
            
                  ex 0203 12 11
               
               
                  šunke
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  plečeta
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  prednji deli
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  ledja z vratom ali brez vratu ali vratovi posebej, ledja z bokom ali brez boka (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     Kategorija 3
                  
               
            
                  ex 0203 19 55
               
               
                  šunke, plečeta, prednji deli, ledja z vratom ali brez vratu ali vratovi posebej, ledja z bokom ali brez boka, brez kosti (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     Kategorija 4
                  
               
            
                  ex 0203 19 15
               
               
                  prsi s potrebušino, cele ali pravokotno prirezane
               
               
                  250
               
               
                  264
               
               
                  278
               
               
                  0,47
               
            
                  
                     Kategorija 5
                  
               
            
                  ex 0203 19 55
               
               
                  prsi s potrebušino, cele ali pravokotno prirezane, brez kože in reber
               
               
                  269
               
               
                  284
               
               
                  298
               
               
                  0,48
               
            
                  
                     Kategorija 6
                  
               
            
                  ex 0203 19 55
               
               
                  deli, ki ustrezajo „srednjim delom“, s kožo ali maščobo ali brez kože ali maščobe, brez kosti (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     Kategorija 7
                  
               
            
                  ex 0209 10 11
               
               
                  podkožna svinjska maščoba s kožo ali brez nje (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  Pomoč se lahko dodeli tudi za polovice trupov, pripravljene kot „wiltshirski deli“, tj. brez glave, ličnic, rilca, nog, repa, trebušnega sala, ledvic, svinjske ribice, lopatice, grodnice, hrbtenice, medenice in trebušne prepone.
      
         (2)  Ledja in vratovi so lahko s kožo ali brez nje, vendar debelina maščobe, ki se drži kože, ne sme presegati 25 mm.
      
         (3)  Dogovorjena količina lahko zajema kakršno koli kombinacijo navedenih proizvodov.
      
         (4)  Enako pripravljeni kot proizvodi, ki spadajo pod oznako KN 0210 19 20.
      
         (5)  Sveže maščobno tkivo, ki se nabira pod kožo prašiča in se je drži, ne glede nato, s katerega dela trupa je; kadar je skupaj s kožo, masa maščobnega tkiva presega maso kože.